Penalti (kutoka Kiingereza penalty) ni istilahi ya lugha ya michezo, hasa mpira wa miguu, mpira wa kikapu, mpira wa pete n.k. Katika soka, penalti ni nafasi ya mchezaji mmoja kupiga mpira kwa lango la wapinzani kutoka nukta iliyopo mita 11 mbele ya goli. Hapa hawezi kushambuliwa au kuzuiliwa na mchezaji mwingine. Nafasi hii inatolewa kama mchezaji wa timu inayotetea goli lake anafanya kosa katika eneo la penalti ambalo ni eneo karibu na goli (kwa mpira wa mguu umbali wa mita 16.5). Penalti mara nyingi inaleta goli, kwa hiyo inaweza kuamulia matokeo ya mchezo. Hapo kupata penalti ni kama adhabu kwa timu iliyotetea goli lake kwa kukosea kanuni za michezo. Kusudi lake ni kuzuia matumizi ya mbinu zisizo halali katika eneo muhimu karibu na goli. Kwenye mashindano makubwa ya soka penalti inatumiwa pia kama njia ya kumpata mshindi kama mchezo unaishia sare (droo). Hapa kila timu inapewa nafasi 5 za kupiga mpira kutoka nukta ya penalti yaani kwa umbali wa mita 11. Kama tokeo ni sare tena yote hurudiwa hadi timu moja iko mbele na hivyo kuwa mshindi.